

UTSATT LEVERING AV «VISION OF THE FJORDS»

The Fjords må beklageligvis meddele at vi har fått ytterligere utsettelse på levering av vårt nye fartøy. Verftet som bygger vår nye innovative *«Vision of The Fjords»* har nylig meddelt The Fjords DA om forsinkelsen. Fartøyet er det første i sitt slag i verden, dermed en teknologisk nyvinning og et pilotprosjekt med kombinasjonen hybrid fremdrift og et skrog av karbon. Testing og godkjenning av disse nye løsningene som er valgt på dette fartøyet, tar lengere tid enn tidligere forutsatt.

*«Vision of The Fjords»* er dager unna levering og verftet holder oss løpende orientert om de gjenstående godkjenninger av utstyr og prosedyrer som må på plass før fartøyet kan leveres til The Fjords.

The Fjords DA kan bare beklage dette sterkt overfor våre samarbeidspartnere og kunder. De passasjerene som blir berørt av denne ytterligere forsinkelsen er kontakten og gitt nye reisealternativer.

*«Vision of The Fjords»* er 40 meter lang, bygget i karbon med nye innovative hybrid løsninger og som medfører at hun kan gå på fornybar energi i Verdensarvparken Nærøyfjorden. Fartøyet vil seile helt lydløst inn og ut av Nærøyfjorden og gi gjestene på dette fartøyet en helt ny og nærere opplevelse av naturen i dette sårbare området som vi skal forvalte og bevare for fremtidige generasjoner. Skroget på *«Vision of The Fjords»* er konstruert på en slik måte at hun vil avgi svært få bølger og dermed minimere slitasjen på strandsonen i Verdensarvparken.

*«Vision of The Fjords»* vil også tilby sine gjester en uforstyrret reise når det gjelder audio visuell forurensing. Det blir anledning til å benytte seg av et nytt guidesystem fra Naviguiding, som vil gi gjesten mulighet til å ta med seg minnene fra sin reise i dette fantastiske området som en personlig minnebok på sine smarttelefoner og nettbrett. Dette vil også gi beboere og andre bruker av Nærøyfjorden en mer stille hverdag langs fjorden enn tidligere da guiding kun vil gå på våre gjesters hodetelefoner og dermed ikke forstyrre omgivelsene. Mer om dette nye elektroniske guidesystemet kommer i egen informasjon senere.

FAKTA

The Fjords DA - 50/50 eid selskap av Fjord1 og Flåm AS
Operer i Nærøyfjorden, Geirangerfjorden og Lysefjorden
Fjord1 AS og Flåm AS styrker satsinga på fjordbasert reiseliv med fokus på fornying av materiell og produktutvikling. Det nye selskapet har base i det sentrale Fjord-Norge
Operer på Nærøyfjorden, Geirangerfjorden og Lysefjorden
Daglig leder: Rolf Sandvik
Omsetning 2015: 105 mill.